सोमा ने सेल के निदेशक का कार्यभार संभाला
बोकारो | सोमामंडल ने स्टील अथॉरिटी ऑफ इंडिया लिमिटेड, सेल के निदेशक, वाणिज्यिक का कार्यभार ग्रहण किया है। सोमा, सेल के निदेशक मंडल में अब तक की पहली महिला कार्यकारी निदेशक हैं। इससे पहले वह नालको भुवनेश्वर में निदेशक, वाणिज्यिक के पद पर थीं। नालको में भी उन्हें कार्यकारी निदेशक के तौर पद ग्रहण करने वाली पहली महिला होने का गौरव मिला था। राष्ट्रीय प्रौद्योगिकी संस्थान, राउरकेला से 1984 में इलेक्ट्रिकल इंजीनियरिंग में स्नातक करने के बाद नालको ज्वाइन करने वाली सुश्री मण्डल, नालको के प्रौद्योगिकी प्रभाग के सदस्य के रूप में विभिन्न परियोजना क्रियान्वयन गतिविधियों में प्रमुखता से शामिल रही। सुश्री सोमा विभिन्न औद्योगिक मंचों पर अपनी सक्रिय भागीदारी के चलते एल्युमिनियम उद्योग का एक जाना-पहचाना नाम हैं।
hin_Deva hin_Deva